BCCI अध्यक्ष के बाद अब इस पद से भी होगी अनुराग ठाकुर की छुट्टी... - anurag thakur from himachal pradesh cricket association set to continue - AajTak
नया साल अनुराग ठाकुर के लिए ऐसा होगा. शायद ही किसी ने ऐसा सोचा होगा. पहले ठाकुर को अध्यक्ष पद गवाना पड़ा. अब उनकी हिमाचल क्रिकेट एसोसिएशन से भी छुट्टी तय मानी जा रही है.
नई दिल्ली, 03 जनवरी 2017, अपडेटेड 11:16 IST
नया साल अनुराग ठाकुर के लिए ऐसा होगा. शायद ही किसी ने ऐसा सोचा होगा. पहले ठाकुर को अध्यक्ष पद गवाना पड़ा. अब उनकी हिमाचल क्रिकेट एसोसिएशन से भी छुट्टी तय मानी जा रही है. कोर्ट ने अनुराग ठाकुर को अवमानना नोटिस भी जारी किया. जिसकी सुनवाई 19 जनवरी को होनी है. ऐसे में ठाकुर की मुश्किलें बढ़ सकती हैं.
अनुराग ठाकुर के बुरे दिन
बीसीसीआई अध्यक्ष पद के बाद, अनुराग ठाकुर की हिमाचल क्रिकेट एसोसिएशन से भी छुट्टी हो सकती है. लोढ़ा कमेटी की सिफारिश के मुताबित, कोई व्यक्ति लगातार दो या नौ साल तक ही कोई व्यक्ति राज्य क्रिकेट एसोसिएशन का अध्यक्ष रह सकता है. लेकिन अनुराग ठाकुर पिछले 16 सालों से हिमाचल क्रिकेट एसोसिएशन के अध्यक्ष हैं. ऐसे में उनकी एचपीसीए से भी छुट्टी होनी तय मानी जारी है. यही वह सिफारिश है जिसका बोर्ड लगातार विरोध करता रहा है. इसी तरह जिला क्रिकेट संघों में भी इन सिफारिशों के लागू होते ही सब कुछ बदल जाएगा. 70 सदस्यों के एसोसिएशन में ऊपर से नीचे तक कई पदाधिकारियों को अपना पद गंवना पड़ेगा.
हिमाचल क्रिकेट संघ का अगला अध्यक्ष कौन होगा?
हिमाचल क्रिकेट संघ का अगला अध्यक्ष कौन होगा. इस पर माथापच्ची शुरू हो गई है. अध्यक्ष पद के लिए चुनाव हर पांच साल बाद होते हैं. चुनाव प्रक्रिया में एसोसिएशन के सदस्य, जिलों के अध्यक्ष और सचिवों सहित कार्यकारी बोर्ड के 27 और 20 आजीवन सदस्य हिस्सा लेते हैं. हालांकि, चुनाव प्रक्रिया में भाग लेने वाले अधिकतर एचपीसीए सदस्य अनुराग समर्थक हैं.